Kelly Fraser

Kelly Fraser (8 Mis Est, 1993 – 24 Mis Kevardhu, 2019) o kaner ha skrifer kanow pop Inuk a Ganada. Henwys o hy sekond kuntellyans, Sedna, rag Kuntellyans Musek Genejek an Vledhen e'n Pewasow Juno en 2018.

 Bewskrif 
Genys en Igloolik, Fraser a  removas gen hy theylu pan o hi yonk dhe Sanikiluaq, Nunavut. Dyskys veu en Nunavut Sivuniksavut (kolji yonkers Inuit) en Ottawa kens kowlwul steus studhyansow genejek en Nicola Valley Institute of Technology en Kolumbi Bretednek. 

Fraser a dheuth ha bos a vri e'n kensa le en 2013 gen niver a versyons kanow pop e'n yeth Inuktitut war YouTube, en arbednik  "Diamonds" gen Rihanna. Dyllys veu hy huntellyans kensa, Isuma, en 2014. Kenys ew hy hanow e'n yethow Inuktitut ha Sowsnek, ow kesunya pop arnowydh ha sonyow Inuit hengovek. Fraser a venja radna ertach Inuit gen gosoworyon ollvysel, ha derevel warneth a vaters ha gwiryow Inuit. Hi a usyas hebma yn hy musek. Hy askorrer a leveris hi dhe oberi war guntellyans aral, henwys Decolonize, pan verwis hi; thera routh-arghasans rag an kuntellyans ow hwarvos e'n termyn na.

Fraser a omladhas hy honan tre en Winnipeg, Manitoba, an 24a mis Kevardhu, 2019. Herwydh hy theylu, hi a  wrug godhevel "traumas yn hy flogholeth, hilgasieth ha cybergormesi parghus". Synjys o golyow golow kantol rag hy hov en The Forks war 4a mis Genver ha'n Nicola Valley Institute of Technology en Merritt, BC.

 Rekordskrif 

 Isuma 
Rekordys o kuntellyans kensa Fraser gen hy hothmans a Sanikiluaq, ha dyllys o en Mis Efan 2014. An kuntellyans a wrug komprehendya seyth kan gwreydhek ha tri versyon a ganow gen pobel erel. Styr an titel ew 'perderi'.

 Sedna 
Dyllys o Sedna war 25es mis Hwevrer 2017, gen label Hitmakerz a Nunavut. Hanow duwes an mor ew an titel, po ᓄᓕᐊᔪᒃ (Nuliaju) en Inuktitut. En medh Fraser, "Amkan an kuntellyans ew gweres yaghe an re hag a wodhevel effeythyow trevesigeth, pekara tebel-effeythyow skolyow anedhel ha dastesedhans herdhys. Res yw dhe artydhyon Inuit kewsel en dhistowgh dhe'n re ha bos nasys gen an termyn eus passyes."

An kuntellyans a gomprehend an gan 'Fight for the Right', dyllys avel radn a'n kaskyrgh 'na' e'n raglev tir burjesedhik Nunavut yn 2016.

Kanow
 Diamonds   

 Sedna  

 Nallinimi

 Kevrennow a-ves 

 Family statement

Klass:Dinethyansow 1993
Klass:Kanadianesow
Klass:Kanoresow‎
Klass:Mernansow 2019
Klass:Omladhansow
Klass:Rock